Et olen loomult pedantne perfektsionist, kes püüab asju ikka viimase piirini lihvituna ja ülipõhjalikult teha, siis lisaksin enda tarbeks siia ka ühe nõuande seoses trennitegemisega, mille leidsin veebruarikuu "Tervis Pluss"'ist. [NB! just selles mõttes nõuande endale, et muidu, kui treenima hakkan, siis kipun üle pingutama.]    Nimelt: "Kui kolme päeva jooksul koormata üht ja sama lihast,  võib see läbi põleda ning siis ei aita enam ka neli puhkepäeva. Lihaste taastumiseks kehtib 48 tunni seadus. Kui täna treenid seljalihaseid, võiksid neile alles ülejärgmisel päeval uuesti koormust anda. Võib ju ka rutem, kuid lihas pole jõudnud täielikult taastuda, ta ei jõua teha nii tugevalt tööd ja lõpptulemus (tahad suuremat, tugevamat või rohkem toonuses lihast) ei tule nii hea. Seetõttu pole soovitatav ka bodypumpi harrastada järjestikustel päevadel." Soovitused personaaltreener Tiina-Mai Ott'ilt.